สวัสดีค่ะ พอดีหนูมีอาการเจ็บคอข้างซ้ายกับหูข้างซ้าย เวลากลืนอะไรก็รู้สึกเจ็บถึงในหู เคยต่อมน้ำเหลืองโตอยู่2ครั้ง จะเป็นทุกครั้งหลังจากหายไข้และหายใจลำบากเวลานอนต้องเปลี่ยนมาหายใจทางช่องปากแทน แบบนี้มีสิทธิ์​ที่จะเป็นทอมซิลอักเสบไหมคะ
สวัสดีค่ะ อาการเจ็บคอ อาจเกิดจาก-คออักเสบและติดเชื้อ อาจเกิดได้จากเชื้อไวรัสและแบคทีเรีย-ต่อมทอนซิลอักเสบ-การติดเชื้อไวรัสเอ็บสไตน์บาร์ที่ทำให้เกิดโรคโมโนนิวคลิโอสิส (Mononucleosis) อาจมีคอแดง มีไข้ อ่อนเพลีย ม้ามโต-โรคไข้หวัดใหญ่ มักมีไข้สูง หนาวสั่น ปวดเมื่อยตามตัวร่วมด้วยการให้ได้การวินิจฉัยที่แน่นอน ควรตรวจร่างกายโดยแพทย์ร่วมด้วย โดยหากมีจุดแดงๆในคอ เจ็บคอ น่าจะมีภาวะคออักเสบหรือติดเชื้อ แต่จะต้องหาให้เจอด้วยว่าน่าจะเกิดจากเชื้อในกลุ่มใดค่ะ ถ้าเป็นกลุ่มไวรัสคือรักษาตามอาการ แต่ถ้าเป็นในกลุ่มแบคทีเรียก็ควรได้รับยาฆ่าเชื้อ ถ้าเป็นตุ่มหนองที่บริเวณต่อมทอนซิล ก็อาจเกิดจากทอนซิลอักเสบได้การดูแลตัวเองเบื้องต้น ดื่มน้ำมากๆ รับประทานอาหารอ่อนๆสุกสะอาด หลีกเลี่ยงการใช้เสียง หากต้องไปในที่ชุมชนควรใส่หน้ากากอนามัย หลีกเลี่ยงอากาศแห้งหรือเย็นจัดๆ